Renault Clio II

Renault Clio II (type B) er modelbetegnelsen for den anden generation af minibilen Clio fra Renault.

Modelhistorie 
Clio II gik i produktion i marts 1998.

Med modelåret 2000 tilkom diverse detailmodifikationer såsom et nyt kombiinstrument og en ny gearvælger til automatgearet, samt en ny 1,4-liters 16V-motor.

I starten af 2000 tilkom den første Renault Clio Sport med en 2,0 16V-motor med 124 kW (169 hk). Derved fortsatte Renault deres lange tradition med sportslige minibiler såsom Renault 5 Turbo eller Renault Clio Williams.

Facelifts 
Også denne generation blev gennem flere facelifts opdelt i fem "undergenerationer":

Det første facelift (Phase II) fandt sted i juni 2001. Disse modeller kan kendes på de dynamisk designede forlygter, nye baglygter og et udvidet kabineudstyr.

Et nyt facelift (Phase III) i oktober 2003 medførte ikke ret mange optiske modifikationer, men derimod nye udstyrsvarianter, en stærkere dieselmotor og en opgraderet Clio Sport med 180 mod før 169 hk.

Clio II (B) fandtes i flere forskellige versioner, bl.a. den kompakte sportsvogn med V6-centermotor, baghjulstræk og seks gear − med modelbetegnelsen Clio V6 24V.

Også efter introduktionen af tredje generation i september 2005 forblev Clio II i produktion i specialudgaven Campus med reduceret motorprogram. I Østrig hed denne version "Storia".

I september 2006 fik denne på Phase III baserede model et facelift (Phase IV), hvor bl.a. den bageste nummerpladeholder blev flyttet fra bagklappen ned i kofangeren. Clio Campus blev fremstillet sideløbende med Twingo II på Renault-fabrikkerne i Novo Mesto i Slovenien og Flins-sur-Seine i Frankrig.

I foråret 2009 fik Clio Campus et yderligere facelift (Phase V) med nydesignet frontparti og ændrede udstyrsvarianter.

Samtidig med introduktionen af den fjerde modelgeneration blev produktionen af anden generation i Vesteuropa indstillet i slutningen af 2012 efter 14 år og mere end fem millioner fremstillede biler. I Slovenien forlod den sidste Clio II samlebåndet den 4. maj 2015.

I Curitiba i Brasilien fremstilles modellen efter et yderligere facelift fortsat som billig indstigningsmodel.

Udstyr 
 Authentique (basisudstyr)
 Expression (udvidet basisudstyr)
 Privilège (lyst, udvidet udstyr)
 Dynamique (mørkt, udvidet sportsudstyr)
 Initiale Paris (gråt læderudstyr med velourindsatse, lys-, klima- og rudeviskerautomatik, xenonlys etc.)
 Sport (kun som 2.0 16V, sportssæder med dellæder/alcantara, første modeller med motorhjelm af aluminium, lys-, klima- og rudeviskerautomatik, xenonlys etc.)
 Ekstra: Komfortpakke (el-ruder etc.) eller luksuspakke (klimaautomatik, lysautomatik etc. muligt)
 Extreme (som Authentique samt indtræk "Grey-Blue", kørecomputer, sidespejle i bilens farve, sportssæder, læderrat og kofangere fra model Sport med tågeforlygter)
 Tech Run (som Dynamique samt indtræk "Grey-Blue", kørecomputer, manuelt klimaanlæg, cd-afspiller og 15" alufælge)
 Campus (eneste tilbageværende model fra og med 2006, fik et yderligere facelift i foråret 2009)

Tekniske data

Benzinmotorer

Dieselmotorer

Afledte modeller

Sedan 

På det internationale marked blev der i midten af 1999 introduceret en sedan på basis af Clio II. Alt efter marked fandtes modellen med flere forskellige motorer og udstyrsvarianter samt under flere forskellige modelnavne.

I starten af 2002 fik modellen et facelift, som skulle betone slægtskabet med den i midten af 2001 faceliftede Clio.

I 2008 blev modellen i de fleste lande afløst af en ny generation, som optisk set ikke har ret meget til fælles med Clio III.

Clio V6 24V 

Da Clio V6 24V i efteråret 1998 blev præsenteret på Paris Motor Show som prototype, var interessen så stor at Renault besluttede at sætte modellen i serieproduktion. Modellen blev udviklet i et joint venture mellem Renault og Tom Walkinshaw Racing (TWR).

Clio V6 24V blev drevet af en 3,0-liters V6-centermotor med 24 ventiler. På grund af motorens ændrede placering bortfaldt bagsædet, hvilket i modsætning til den "normale" Clio gjorde V6 24V til en topersoners bil. Den første generation havde en effekt på 166 kW (226 hk) og en topfart på 235 km/t.

Den i slutningen af 2002 introducerede anden generation havde 187 kW (254 hk) og en topfart på 250 km/t. Der blev i alt fremstillet 2.935 eksemplarer af modellen.

Bilen blev fremstillet hos TWR i Uddevalla, Sverige (første generation) hhv. hos Alpine i franske Dieppe (anden generation), i vidt omfang "i hånden". På grund af konceptet (en sportsvogn med centermotor baseret på en forhjulstrukket minibil), kan Clio V6 24V betragtes som direkte efterfølger for Renault 5 Turbo.

Tekniske data

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Clio II klassificeret som følger:
 2007: Dårligere end middelbilen
 2009: Dårligere end middelbilen
 2011: Dårligere end middelbilen
 2013: Mindst 20% dårligere end middelbilen
 2015: Mindst 20% dårligere end middelbilen

Noter

Litteratur 
 Automobil Revue. Katalog 2000, 2001 og 2004.

Eksterne henvisninger 

2
Minibiler
Forhjulstrukne biler
Baghjulstrukne biler
Biler med centermotor
Biler introduceret i 1998
Biler fra 1990'erne
Biler fra 2000'erne
Biler fra 2010'erne